b'\n_START_ARTICLE_\nFerdinand Ullrich\n_START_SECTION_\n\xc5\xbdivljenje in delo\n_START_PARAGRAPH_\nFerdinand Ullrich, sin H. Ullricha, je po ljudski \xc5\xa1oli v rojstnem kraju obiskoval gimnazijo v Ljubljani (1857-1865), bil tedaj Jur\xc4\x8di\xc4\x8dev so\xc5\xa1olec, ki mu je napisal\xc2\xa0\xc2\xbbposvetilni sonet\xc2\xab\xc2\xa0Ferdinandu Ullrichu v bukve rodu (spominska knjiga maj 1862), ter nekaj \xc4\x8dasa gojenec Alojzijevi\xc5\xa1\xc4\x8da. Po kon\xc4\x8dani gimnaziji je na Dunaju \xc5\xa1tudiral pravo in se tam udele\xc5\xbeeval narodnega gibanja dunajskih dijakov v 2. polovici 60-ih let 19. stoletja. Kot mladoslovenec je bil aktiven tudi v politiki, bil je prvi predsednik dru\xc5\xa1tva\xc2\xa0\xc2\xbbSlovenija\xc2\xab\xc2\xa0in med sklicatelji 2. vseu\xc4\x8dili\xc5\xa1\xc4\x8dnega shoda 4. septembra 1869 v Ljubljani. Po kon\xc4\x8danem \xc5\xa1tudiju je bil nekaj let zaposlen v raznih pisarnah kot notarski pripravnik.'